Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen komission delegoidun asetuksen (EU) 2019/33 17 artiklan 2 ja 3 kohdan mukaisesti

(2019/C 420/12)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti

VAKIOMUUTOKSEN HYVÄKSYNNÄN TIEDOKSI ANTAMINEN

”Arcole”

Viitenumero: PDO-IT-A0438-AM02

Tiedonannon päivämäärä: 28.8.2019

HYVÄKSYTYN MUUTOKSEN KUVAUS JA PERUSTELUT

1. Eräiden tyyppien poistaminen – tuote-eritelmän kohta, jota / kohdat, joita muutos koskee: 1, 2, 4, 6, 7 ja 9 artikla

Kuvaus:

Poistetaan seuraavat käytössä olleet tyypit: ”Arcole” Rosso frizzante, ”Arcole” Rosso novello, ”Arcole” Rosato novello, ”Arcole” Garganega, myös tyyppinä ”vendemmia tardiva” (myöhäinen korjuu), ”Arcole” Pinot bianco, Sauvignon, Carmenere (myös ”riserva”), Cabernet Sauvignon (myös ”riserva”) ja Cabernet Franc (myös ”riserva”).

Perustelut:

Viimeisten 20 vuoden ajan viininviljelijät ovat kiinnittäneet tarkoin huomiota tuotantonsa laatuun ja pyrkineet ihanteelliseen tasapainoon kasvun ja tuotoksen välillä rajoittamalla rypäleiden määrää kasvi- ja hehtaarikohtaisesti sekä saavuttamalla Garganega- tai Merlot-lajikkeiden tuotannossa tason, jolla voidaan kilpailla ympäröivien kukkuloiden tuotannon kanssa.

Veronan ja Vicenzan maakuntien välimaastossa hedelmällisellä tasangolla sijaitsevilla viininviljelyalueilla viljellään melko laajaa valikoimaa viiniköynnöslajikkeita, jotka koostuvat ihanteellisesta yhdistelmästä kotoperäisiä ja kansainvälisiä lajikkeita. Tarkistetun alkuperänimityksen (DOC) piiriin kuuluvan ”Arcolen” osuus viiniköynnöksistä on melko korkea, ja joka tapauksessa osuus on yksi korkeimmista Veneton alueen tasangon useiden tarkistetulla alkuperänimityksellä merkittyjen lajikkeiden keskuudessa.

Alueen viininviljelijät ovat usein tottuneet jatkuviin hedelmä- ja vihannesalan innovaatioihin ja osoittaneet ottavansa huomioon uudet kehityssuuntaukset myös viininviljelyalalla. Tästä ovat osoituksena vuotuisen tuotannon nopea reagointi viininvalmistajien tarpeisiin sekä nopeat lajikkeiden muutokset viimeisten 15 vuoden aikana niin, että nopeasti kehittyvien viinimarkkinoiden kysyntään on kyetty vastaamaan.

Muutos koskee myös yhtenäisen asiakirjan seuraavia kohtia: 1.4 Viinin/viinien kuvaus 1.5.2 Enimmäistuotokset 1.7 Pääasiallinen rypälelajike / pääasialliset rypälelajikkeet 1.8 Yhteys maantieteelliseen alueeseen.

2. Tiettyjen viiniköynnöslajikkeiden tuotosten tuotanto- ja parantamistapojen (tonnia/ha) yksinkertaistaminen – eritelmän kohta, jota / kohdat, joita muutos koskee: 4 artikla

Kuvaus:

Seuraavien viiniköynnöslajikkeiden tuotosten tuotanto- ja parantamistapojen (tonnia/ha) yksinkertaistaminen: Garganega 16:sta 18:aan Pinot Grigio 13:sta 15:een Chardonnay 14:stä 18:aan Merlot 15:stä 16:een (tonnia/ha).

Perustelut:

Päätöksen tarkoituksena oli yksinkertaistaa kuvauksia, jotta tuotantomenetelmät olisivat nykyaikaisempia ja viininviljely voitaisiin mukauttaa viime vuosina luotuihin innovaatioihin. Viininviljelymenetelmien yhteydessä on ilmennyt tarve ottaa käyttöön vaihtoehto perinteiselle veronalaiselle tukiristikolle hyvän tuotantotason takaamista ja niiden samanaikaista koneellistamista varten, mikä on kannustanut alueen kaikkein innostuneimpia ja innovatiivisimpia viininviljelijöitä käyttämään tukirakennetta, johon viiniköynnökset sidotaan kahdesta kohtaa, tai niin sanottuun Geneva Double Curtain -rakenteeseen perustuvaa viiniköynnöksen tuotantotapaa uusia istutuksia varten. Lisäksi viinimarkkinat ovat nopeasti kehittyneet siihen suuntaan, että nyt valmistetaan punaviinejä kansainvälisistä viiniköynnöksistä, toisin sanoen ryhdikkäitä viinejä, jotka tarjoavat rahalle hyvää vastinetta. Tämä on kannustanut istuttamaan viiniköynnöksiä, joissa on käytetty parhaita vartettujen kasvien ja kloonien yhdistelmiä, jotta voidaan tuottaa hyvää laatua kohtuullisin kustannuksin. On pantu merkille, että entistä suuremmilla tuotoksilla saatujen tuotteiden laadun taso on kemiallisilta, fyysisiltä ja aistinvaraisilta ominaispiirteiltään sama kuin aikaisemmilla tuotoksilla tuotettujen viinien keskiarvo ja että ne mukautuvat paremmin uusiin toimintamenetelmiin.

Muutos koskee myös yhtenäisen asiakirjan seuraavia kohtia: 1.5.2 Enimmäistuotokset.

3. Uusien pakkausmuotojen ja -materiaalien ja sulkimien käyttöönotto – vaikuttaa tuote-eritelmän 8 artiklaan

Kuvaus:

Uusien pakkausmuotojen ja -materiaalien ja korkkien käyttöönotto – sulkimia (”bag in box” -pakkausmenetelmän käyttöönotto) ja enintään 9 litran kuohuviinille tarkoitettuja lasipulloja koskevien sääntöjen mukauttaminen.

Perustelut:

Tavoitteena on mukauttaa nimitys markkinakysyntään. Joissakin tapauksissa jakelijat pyytävät itse suoraan tietynlaisia materiaaleja tai sulkimia.

YHTENÄINEN ASIAKIRJA

1. Tuotteen nimi

Arcole

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

8. Helmeilevä viini

4. Viinin/viinien kuvaus:

”Arcole” Chardonnay

Väri: oljenkeltainen

Tuoksu: tunnusomaisen aromikas ja hienostunut

Maku: kuiva, toisinaan pehmeä ja hienovarainen

Kokonaisalkoholipitoisuus vähintään: 11 til-%

Sokeriton uutos vähintään: 16 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5 g/l ilmaistuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Chardonnay Frizzante

Väri: oljenkeltainen, toisinaan vihertävään vivahtava, heleä

Tuoksu: tunnusomaisen intensiivinen ja hienostunut

Maku: täyteläisyydeltään keskivahva, tasapainoinen, hieman kirpeä

Kokonaisalkoholipitoisuus vähintään: 10,5 til-%

Sokeriton uutos vähintään: 16 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5,5 g/l ilmaistuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Pinot Grigio

Väri: oljenkeltaisesta meripihkan sävyyn, satunnaisia kuparin sävyjä

Tuoksu: hienostunut, tunnusomainen, hedelmäinen

Maku: kuiva, tasapainoinen, tunnusomainen

Kokonaisalkoholipitoisuus vähintään: 11 til-%

Sokeriton uutos vähintään: 16 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5 g/l ilmaistuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Merlot

Väri: rubiininpunainen nuorena, viinin ikääntyessä granaatinpunaisia sävyjä

Tuoksu: melko intensiivinen, tunnusomainen

Maku: kuiva, hieman kirpeä

Kokonaisalkoholipitoisuus vähintään: 11,5 til-%

Sokeriton uutos vähintään: 18 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Bianco

Väri: oljenkeltainen, toisinaan vihertävään taittuva

Tuoksu: tunnusomaisen intensiivinen ja hienostunut

Maku: kuiva, täyteläisyydeltään keskivahva, tasapainoinen, hieman kirpeä

Kokonaisalkoholipitoisuus vähintään: 10,5 til-%

Sokeriton uutos vähintään: 16 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Bianco spumante tai ”Arcole” spumante

Vaahto: hienojakoinen ja pitkään viipyvä

Väri: oljenkeltaisen eri sävyt

Tuoksu: tunnusomainen, hennon hedelmäinen

Maku: aromikas, tunnusomainen, hienostunut, tyypit: extra brut, brut, extra dry, dry, puolimakea ja makea

Kokonaisalkoholipitoisuus vähintään: 11 til-%

Sokeriton uutos vähintään: 16 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Rosso

Väri: rubiininpunainen

Tuoksu: intensiivinen ja hienostunut

Maku: kuiva

Kokonaisalkoholipitoisuus vähintään: 11 til-%

Sokeriton uutos vähintään: 18 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Rosso riserva

Väri: rubiininpunainen

Tuoksu: intensiivinen ja hienostunut

Maku: kuiva

Kokonaisalkoholipitoisuus vähintään: 12 til-%

Sokeriton uutos vähintään: 22 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Bianco Frizzante tai ”Arcole” Frizzante

Väri: oljenkeltainen, toisinaan heleän vihreään vivahtava

Tuoksu: tunnusomaisen intensiivinen ja hienostunut

Maku: täyteläisyydeltään keskivahva, tasapainoinen, hieman kirpeä, kuiva, puolikuiva tai makea

Kokonaisalkoholipitoisuus vähintään: 10,5 til-%

Sokeriton uutos vähintään: 15 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5 grammaa ilmaistuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Rosato

Väri: hennon rubiininpunainen, kirkas

Tuoksu: tunnusomaisen intensiivinen ja hienostunut

Maku: keskitäyteläinen, tasapainoinen

Kokonaisalkoholipitoisuus vähintään: 10,5 til-%

Sokeriton uutos vähintään: 16 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5 grammaa ilmaistuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Rosato Frizzante

Tuoksu: tunnusomaisen intensiivinen ja hienostunut

Väri: hennon rubiininpunainen

Maku: keskitäyteläinen, tasapainoinen, kuiva, puolikuiva tai makea

Kokonaisalkoholipitoisuus vähintään: 10,5 til-%

Sokeriton uutos vähintään: 16 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5 grammaa ilmaistuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Bianco Passito tai ”Arcole” Passito

Väri: kullankeltaisen eri sävyjä

Tuoksu: miellyttävä, intensiivinen ja hedelmäinen

Maku: miellyttävä, makea, samettimainen, tasapainoinen, täyteläinen, ajoittaisia puumaisia vivahteita

Kokonaisalkoholipitoisuus vähintään: 14,5 til-%

Sokeriton uutos vähintään: 24 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5 grammaa ilmaistuna grammoina viinihappoa litraa kohden Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Nero

Väri: voimakkaan punainen, taittuen granaatinpunaiseen viinin ikääntyessä

Tuoksu: tunnusomainen, roteva, hienostunut

Maku: täyteläinen, samettimainen, lämmin, ryhdikäs ja pitkään viipyvä

Kokonaisalkoholipitoisuus vähintään: 13,5 til-%

Sokeriton uutos vähintään: 26 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

”Arcole” Merlot riserva

Väri: rubiininpunainen nuorena, viinin ikääntyessä granaatinpunaisia sävyjä

Tuoksu: melko intensiivinen, tunnusomainen

Maku: kuiva, hieman kirpeä

Kokonaisalkoholipitoisuus vähintään: 12 til-%

Sokeriton uutos vähintään: 22 g/l

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Ei ole.

b. Enimmäistuotokset

Garganega

18 000 kg rypäleitä/ha

Pinot grigio

15 000 kg rypäleitä/ha

Chardonnay

18 000 kg rypäleitä/ha

Merlot

16 000 kg rypäleitä/ha

6. Rajattu maantieteellinen alue

Tarkistetun alkuperänimityksen ”Arcole” piiriin kuuluvaan tuotantoalueeseen sisältyvät seuraavat alueet:

Veronan maakunta: koko seuraavien kuntien hallinnollinen alue: Arcole, Cologna Veneta, Albaredo d’Adige, Zimella, Veronella, Zevio, Belfiore d’Adige sekä osa Caldieron, San Bonifacion, Soavnen, Colognola ai Collin, Monteforten, Lavagnon, Pressanan, Vagon ja San Martino Buon Albergon kuntien hallinnollisesta alueesta.

Vicenzan maakunta: Lonigon, Saregon, Alonten, Orgianon, Sossanon ja Rovereto di Guàn kuntien koko hallinnollinen alue.

Alueen rajat ovat seuraavat: maantiellä 322 kilometrin merkin kohdalla raja suuntaa kohti länttä samaa tietä Caldieron suuntaan ja risteää Soaven ja Colognola ai Collin kuntien alueen kanssa. Tästä se kääntyy etelään ja jatkuu Roccan ja Gazzon kukkuloiden kärkeen yli 40 metrin korkeuteen, ja palaa pohjoiseen maantielle nro 11. Tästä rajaviiva jatkuu länteen maantien nro 11 suuntaisesti, kunnes se leikkaa Lavagnon alueella ”Serenissima”-moottoritien, jota raja seuraa San Martino Buon Albergon kunnassa aina Mulino Vecchion seudulle ja kohti etelää San Martino Buon Albergon kunnan rajan suuntaisesti lähelle Pontoncelloa. Siellä se noudattaa Zevion kunnan rajalinjaa kylän koko etelärajan pituudelta, kunnes se saavuttaa Porto della Bovassa Belfioren kunnan rajan. Raja jatkuu edelleen samassa suunnassa pitkin Adige-joen vartta Albaredon suuntaan aina Moggiaan asti.

Sieltä alueen raja kaartuu itään Albaredon kunnan rajan suuntaisesti, kunnes saavutaan Veronella in Boschirollen kunnan rajalle. Tästä alueen rajaviiva jatkuu Dugale Ansòn -kanavan suuntaisesti ja kääntyy pohjoiseen kohti Gallinaraa, jossa se vielä kerran jatkuu itäsuunnassa Dugale Gatto -kanavaa myöten, kunnes se saavuttaa Cologna Venetan kunnan rajan pohjoisessa. Tästä rajatun alueen raja kulkee Cologna Venetan kunnan rajan mukaisesti ja Pran kautta ja saapuu Pressanan kunnan rajalle Fratta-joella, joka virtaa kaakkoon, ja ohittaa käytöstä poistetun rautatieosuuden ja Ponte Rosson paikkakunnan.

Rajalinja noudattaa tätä rajaa, kunnes saavutaan Pressanan ja Minerben kuntien väliselle rajalle, josta se jatkuu aina Padovan maakunnan rajalle Rovenegassa. Tämän jälkeen se etenee maakunnan rajan suuntaisesti, ensin Via Rovenegaa ja sitten Via Argine Padovanoa myöten. Tästä linja jatkuu aina Rovereto di Guàn kuntaan, jossa se ohittaa Capranon ja saapuu Guà-joelle.

Sitten linja jatkuu Guà-joen suuntaisesti luoteeseen, jossa se halkoo Rovereto di Guàn ja Cologna Venetan välisen kunnan rajan Boaran paikkakunnan kohdalla. Sieltä se jatkuu pitkin Colognan kunnan rajaa itään aina Salboroon asti ja taittuu sitten luoteeseen pitkin Vicenzan maakunnan rajaa S. Sebastianoon asti. Tässä kohdin se ohittaa Orlandin ja jatkuu pohjoiseen Ronegon poistokanavan ja Orgianon kunnan rajan suuntaisesti. Tämän jälkeen linja jatkuu Alonten poistokanavan suuntaisesti itään, ohittaa Case Comon ja yhtyy Sossanon kunnan rajaan ja kulkee sitten Pozzan paikkakunnan kautta aina Ponte Sbusoon asti.

Sitten se kaartuu kohti pohjoista Terminen ja Ponte Marion paikkakuntien kautta ja saapuu Fiumicellon kanavalle ja kääntyy lyhyen matkaa ensin pohjoiseen ja sitten etelään edelleen Sossanon kunnan rajan myötäisesti Campagnolan ja Pozzan kautta. Tästä rajalinja kääntyy jälleen etelään ja ohittaa Fontanellan ja Pontelon aina Orgianon kunnan rajalle asti. Tästä se jatkuu pohjoiseen Lionan kanavan varrella ja taittuu etelänsuuntaisesti Dossolan kautta Alonten kunnan rajalle asti. Sen jälkeen rajalinja jatkuu lyhyen matkaa pohjoiseen päin Lonigon kunnan rajalle Ca Bandian ohi ja kohti Cironia ja kääntyy sitten kaakkoon ja saapuu Saregon kunnan rajalle lähellä Crearo-vuorta. Tästä linja jatkuu pohjoiseen Giacomellin ohi aina Bredola-joelle asti sen varrella kohti kaakkoa ja jatkuu sitten pohjoiseen Canova e Navesellan paikkakuntien ohi.

Tässä kohdin Saregon kunnan raja jatkuu idän suuntaan ja ohittaa Frigon Basson ja Muraron, josta rajalinja jälleen kerran saapuu Lonigon kunnan rajalle. Rajalinja seuraa tätä suuntaa kohti Milano-Venezia-rautatielinjaa, josta se jatkuu Dovaroon ja sieltä pohjoiseen ja kaartuu etelään lähellä maantietä nro 11, ja kulkee sen ohi San Bonifacion kunnan rajalle Fossacanin paikkakunnalla. Tämän jälkeen linja etenee pohjoiseen Veronan ja Vicenzan välisen maakuntarajan vartta maantielle nro 11 Torri di Confinen kohdalla ja jatkuu pohjoiseen Serenissima-moottoritielle asti. Siitä se jatkuu tämän moottoritien suuntaisesti länteen ja kulkee yli Aldegà-virran ja ulottuu Monteforten kuntaan, josta se jatkuu moottoritien suuntaisesti aina San Lorenzoon johtavalle tielle, kunnes saavutaan maantielle nro 11 lähellä Alpone-virran yli kulkevaa siltaa San Bonifacion sokeritehtaan tuntumassa. Tästä alueen raja jatkuu maantien nro 11 suuntaisesti länteen ja palaa lähtöpisteeseen 322 kilometrin merkin kohdalle.

7. Pääasiallinen rypälelajike / pääasialliset rypälelajikkeet

Pinot grigio

Garganega B.

Garganega B. – Grecanico dorato B.

Merlot N.

Garganega B. – Garganego

Chardonnay B.

8. Yhteyden/yhteyksien kuvaus

Arcole

Historialliset ja inhimilliset tekijät

Tarkistettu alkuperänimitys ”Arcole” on nimetty yhden nimityksen piiriin kuuluvan alueen kunnan mukaan.

Arcolen kunta onkin alueen tärkein kiintopiste, koska se sijaitsee maantieteellisesti aivan alueen keskellä ja koska sillä on erityinen merkitys tuotannolle. Lisäksi siihen sisältyy merkittävä historiallinen perintö, joka liittyy alueen elämään ja historiaan syvät jälkensä jättäneisiin Napoleonin sotaretkiin. Alpone-virran ylittävä silta ja Ranskan ja Itävallan välillä 15–17. marraskuuta 1796 käydyn sodan muistoksi pystytetty obeliski ovat tärkeimpiä niihin liittyviä symboleja.

Silta on säilynyt tarkistetun alkuperänimityksen ”Arcole” symbolina, koska se edustaa tämän seudun perinteitä ja sen sisimmässä olevaa ylpeyttä.

Vaikka viininviljelyä on harjoitettu alueella jo yli 2 000 vuoden ajan osin siitä syystä, että kaksi kulkuväylää tekivät siitä niin houkuttelevan Rooman kolonisaatiolle, eli Adige (joki) ja Porcilana (tie), se sai uutta pontta keskiajalla. Mahdollisuus kuljettaa Arcolen ympäristössä tuotettua viiniä edisti viininviljelyn levittäytymistä myös muualle.

Koko Arcoleen alueeseen viitattiin aikanaan nimellä ”Fiumenovo”, joka vastaa suurelta osin joskus metsien, alakasvillisuuden ja lampien peittämää tulvatasankoa. Kiinteistörekistereissä sekä lahjoituksia, ostoja ja myyntejä koskevissa asiakirjoissa on selkeitä viitteitä viiniin ja viinituotantoon, joka sai alkunsa luostarien verkostosta alueella, kuten San Pietro di Villanova ja Lepia.

Viinejä pidettiin suuressa arvossa myös Venetsian tasavallassa. Venetsian tasavalta arvosti Arcolen alueella sijaitsevaa ”Colognesen” seutua alueena, joka sijaitsi lähellä kaupunkia ja tarjosi runsaasti viiniä, viljaa ja hamppua, joita ilman venetsialaiset eivät tulleet toimeen.

Tarkistettu alkuperänimitys ”Arcole” tunnustettiin 4. syyskuuta 2000 annetulla ministeriön asetuksella, joka julkaistiin 4. syyskuuta 2000 Italian tasavallan virallisessa lehdessä N:o 214. Sillä koottiin yhteen tämä merkittävä historiallinen viininviljelyn perinne ja korostettiin sen merkitystä tälle Veronan ja Vicenzan maakuntien välissä sijaitsevalle tärkeälle alueelle, jolla on pitkät perinteet. Tämä alue on tunnettu hiekka- ja hietamaasta, joka antaa viineille niiden ainutlaatuiset ominaispiirteet. Näinä tuotannon muutosten ja kehityksen aikoina on koettu tarpeelliseksi hallita tilannetta ja varmistaa mahdollisimman hyvät tulokset, ja tätä varten perustettiin suojeluyhdistys 8. helmikuuta 2001.

Tämän alueen viininviljely on tyypillinen alankoalueen viininviljelylle, jossa tuotantomenetelmät ovat perinteisesti olleet hyvin laaja-alaisia ja jossa on käytetty monia eri viiniköynnöksiä, joiden alkuperä vaihtelee. Viime vuosina vasta viljelijöiden ammattitaidon ansiosta on ollut mahdollista valita alueelle parhaiten soveltuvia lajikkeita. Valittiin parhaat maaperät ja otettiin käyttöön uudenlaiset viljelymenetelmät, jotta viinin parhaat ja laadukkaat ominaisuudet korostuvat. Tuottajat ovat muuttaneet merkittävästi tuotantorakennetta, jossa valikoinnista, huolellisuudesta ja kilpailukyvystä on tullut viininviljelijöiden työn tunnusmerkkejä.

Tätä myönteistä kehitystä on tuettu ja sen arvoa on hyödynnetty alueen organisaatiorakenteessa, jota viininvalmistusosuuskunnat ovat koordinoineet. Sen lisäksi, että nämä rakenteet tuottavat lisäarvoa, ne myös kannustavat tuottajia kasvattamaan markkinoiden eniten arvostamia viiniköynnöslajikkeita. Tuottajat, jotka ovat päättäneet investoida tähän alueeseen, tähtäävät uudistuksiin viinitiloilla ja uusiin tuotantotapojen ja istutustiheyden muotoihin, jotka kaikki edistävät korkealaatuisten rypäleiden saantia.

Arcole

Luonnonoloihin liittyvät tekijät

Lounaassa alue on yhtenäisen tasainen ja siinä on tulvatasangolle tyypillisiä piirteitä. Kukkulainen alue alkaa Motta-vuoren pinnanmuodosta San Bonifaciossa ja osassa Colli Berici -kukkuloita idässä.

Viininviljelylle soveltuvilla alangoilla maaperä on tyypiltään pääasiassa hiekka- ja savimaata.

Tasangon morfologian rikkovat kumpareet, penkereet ja rinteet, joiden korkeuserot ovat korkeintaan noin kymmenen metriä.

Maaperä on syvää, ja se sisältää usein runsaasti hiekkaa.

Maaperää, jolla tarkistetulla alkuperänimityksellä merkittyä ”Arcolea” tuotetaan, muovaavat pitkälti eroosio ja sedimentoituminen, jotka saavat alkunsa pääasiassa Adige-joesta mutta toissijaisesti myös paikallisista vesistöistä.

Nämä maaperät koostuvat suurelta osin hiekkakerrostumista, kun taas sora-ainesta on vähemmän.

Hiekkakerrostumat sisältävät paikallisesti vaihtelevina prosenttiosuuksina liejua. Alueet, joilla kohoaa eri suuntiin kehittyviä lieju-hiekkakumpareita, vastaavat saman joen aikaisempia vesiuomia. Lessinian alueelta peräisin olevat liejukerrostumat ovat punaruskeita, kun taas Adigesta alkunsa saaneet ovat väriltään vaalean pähkinänruskeita.

Tarkistetulla alkuperänimityksellä ”Arcole” merkityn viinin tuotantoalueella Frassine-joki laski kerroksen tummanpunaista lietemaata maaperän päälle, joka oli muodostunut kvartäärikaudella Adige-Sarca-jäätiköstä. Tämä kerros oli peräisin huuhtoutuneesta dolomiitista, joka sisältää merkeliä, basalttia, porfyyriä, kalkkikiveä, kipsiä ja muuta ainesta.

Alueella, jolla tarkistetun alkuperänimityksen piiriin kuuluvia Arcole-viinejä tuotetaan, on suhteellisen yhtenäinen mannermainen ilmasto, ja kesät ovat hyvin kuumia, hiostavia ja talvet ankaria ja sumuisia. Korkeimmat lämpötilat mitataan heinäkuun keskivälin ja elokuun alkupuolen välillä ja alhaisimmat taas tammikuun alku- ja loppupuolen välillä.

Vuotuiset lämpötilanvaihtelut ovat melko suuret ja sademäärät vähäisiä, mutta ne jakautuvat tasaisesti pitkin vuotta.

Tuotteen erityisyys

Vaikka tuote-eritelmässä on useita eri viinityyppejä, yksinkertaisuuden vuoksi tässä keskitytään kolmeen:

— Valkoviinit: Arcole Bianco, Arcole Chardonnay ja Arcole Pinot Grigio ovat väriltään tyypillisesti oljenkeltaisia, ja nuorissa viineissä on vihertäviä sävyjä. Viinin ikääntyessä sävy taittuu kultaan. Viinien tuoksu on tyylikäs ja monivivahteinen, erityisesti silloin, kun viiniköynnökset ovat kasvaneet hiekkaisemmassa maaperässä. Niiden maku on kevyt, tuoksuva, maukas ja aromikas, mutta ei koskaan liian hedelmäinen sen vaikutuksen johdosta, joka maaperällä ja ympäristöllä on niiden ominaispiirteisiin.

— Punaviinit, jotka on valmistettu Merlot- ja Cabernet Sauvignon -rypäleistä, ovat voimakkaan rubiininpunaisia, taittuen nuoremmissa viineissä violettiin. Viinin ikääntyessä granaatinpunainen sävy voimistuu. Tuoksu on aina voimakas, ja siinä on selkeitä kaakaon, orvokin ja vadelman vivahteita. Maku on yleisesti kuiva ja yrttimäinen etenkin Cabernet-rypäleen kohdalla. Viinin ikääntyessä sekä sen monivivahteisuus että sen miellyttävä pehmeys voimistuvat.

— Arcole Nero saadaan kuivaamalla Merlot- ja Cabernet Sauvignon -lajikkeiden rypäleitä noin kahden kuukauden ajan. Tämän jälkeen viini kypsyy vähintään kaksi vuotta ja vähintään kolme kuukautta puutynnyreissä, jotta saadaan aikaan väri, joka vaihtelee violetinsävyisestä rubiininpunaisesta granaatinpunaiseen taittuvaan rubiininpunaiseen ja hyvin pitkään kypsyneissä viineissä granaatinpunaiseen. Bukee on monivivahteinen ja sen ominaispiirteiden lisäksi siinä on miellyttäviä vaniljan, puun ja toisinaan savun sävyjä. Se on runsas ja sen tanniinit ovat pehmeät, ja bukee on herkempi ja hienostuneempi kuin viineissä, jotka eivät ole kypsyneet puutynnyreissä.

Syy-yhteys ympäristön ja tuotteen välillä

Melko vaihtelevassa maaperässä juuri lieju-hiekka-aines on kaikkein pysyvin osa tällä alueella, mikä tarkoittaa, että viineillä on selkeästi määritellyt ominaispiirteet ja että ne ovat helposti tunnistettavissa.

Hiekkaisemmassa maaperässä kasvaneista viiniköynnöksistä valmistettujen valkoviinien tuoksu on tyylikäs ja ilmeikäs, aromi tulee esiin erinomaisesti, ja alkoholipitoisuus on maltillinen. Ne ovat miellyttävimmillään ensimmäisinä vuosina pullottamisen jälkeen. Vain tyypin Vendemmia Tardiva (myöhäinen korjuu) tuotannolla saadaan aikaan parempirakenteisia ja pitkäikäisiä viinejä.

Tällaisessa maaperässä kasvaneista viiniköynnöksistä valmistetut viinit ovat heinä- ja elokuun hyvin kuuman ilmaston ja vähäisen sateen ansiosta hyvärakenteisia, mutta yleisesti niiden pehmeys paranee, kun niiden annetaan kypsyä muutaman vuoden pullossa.

Tuottajien erityistaitojen ansiosta viininvalmistustuloksia voidaan optimoida ja alueella viljeltyjä eri lajikkeita hyödyntää parhaalla mahdollisella tavalla.

Tyyppien ”Arcole Nero” ja ”Passito” tapauksessa tuottajien käyttämä perinteinen kuivatus- ja kypsytysmenetelmä pitkälti määrittää aikaansaadun lopputuloksen viineissä.

Tämäntyyppiset viinit, jotka on saatu niiden kypsyttyä vuodesta kahteen vuoteen puutynnyreissä tai -säiliöissä, ovat väriltään intensiivisiä ja violetin sävyisiä, ja aromit ovat hedelmäisiä ja eteerisiä. Niiden maku on runsas ja harmoninen, ja maussa on mausteisia ja balsamimaisia vivahteita, jotka yhdistyvät täydellisesti niiden pehmeisiin tanniineihin.

Kun viinit kypsyvät pullossa, väri kehittyy kohti klassista granaatinpunaista, ja aromeihin ja jälkivaiheen hajuaistimuksiin muodostuu alkoholissa punaisten marjojen eteerisiä vivahteita.

9. Olennaiset lisäedellytykset (pakkaaminen, merkinnät, muut vaatimukset)

Ei ole.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/14384

(1) EUVL L 9, 11.1.2019, s. 2.